บัฟฟาโล (รัฐนิวยอร์ก)

| บัฟฟาโล |
| --- | --- |
นคร
นครบัฟฟาโล
 ตามเข็มนาฬิกาจากบนสุด: ย่านใจกลางเมือง, หอศิลป์อัลไบรน็อกซ์, ธนาคารออมสินบัฟฟาโล,  ริชาร์ดสันโอมส์เต็ดคอมเพล็กซ์, ศาลาว่าการบัฟฟาโล, ศาลาว่าการเทศมณฑลเก่า, สะพานพีซ
   ธง ตรา
สมญา: เมืองราชินี, เมืองแห่งเพื่อนบ้านที่เป็นมิตร, เมืองที่ไม่มีภาพลวงตา, เมืองนิกเกิล, เมืองราชินีทะเลสาบ, เมืองแห่งแสงไฟ, เมืองแห่งต้นไม้
ththInteractive maps of Buffalo
พิกัด: 42°54′17″N 78°50′58″W﻿ / ﻿42.90472°N 78.84944°W﻿ / 42.90472; -78.84944
ประเทศ:  สหรัฐ
รัฐ:  นิวยอร์ก
เทศมณฑล: อีรี
ตั้งถิ่นฐานเป็นหมู่บ้าน: ค.ศ. 1789
ก่อตั้ง: ค.ศ. 1801
ยกฐานะเป็นนคร: ค.ศ. 1832
การปกครอง
 • ประเภท: สภา–นายกเทศมนตรี
 • องค์กร: สภาสามัญชนบัฟฟาโล
 • นายกเทศมนตรี: ไบรอน บราวน์ (D)
พื้นที่
 • นคร: 52.48 ตร.ไมล์ (135.92 ตร.กม.)
 • พื้นดิน: 40.38 ตร.ไมล์ (104.58 ตร.กม.)
 • พื้นน้ำ: 12.10 ตร.ไมล์ (31.34 ตร.กม.)
ความสูง: 600 ฟุต (200 เมตร)
ประชากร (2010)
 • นคร: 261,310 คน
 • ประมาณ (2019): 255,244 คน
 • อันดับ: อันดับที่ 86 ของประเทศ อันดับที่ 2 ของรัฐ
 • ความหนาแน่น: 6,322.35 คน/ตร.ไมล์ (2,441.10 คน/ตร.กม.)
 • เขตเมือง: 935,906 (อันดับที่ 46 ของประเทศ) คน
 • รวมปริมณฑล: 1,130,152 (อันดับที่ 50 ของประเทศ)  คน
 • CSA: 1,206,992 (อันดับที่ 47 ของประเทศ)
เดมะนิม: บัฟฟาโลเนียน
เขตเวลา: UTC−05:00 (EST)
 • ฤดูร้อน  (เวลาออมแสง): UTC−04:00 (EDT)
รหัสไปรษณีย์: 142XX
รหัสพื้นที่: 716
FIPS code: 36-11000
GNIS feature ID: 0973345
ท่าอากาศยานหลัก: ท่าอากาศยานนานาชาติบัฟฟาโลไนแอการา
อินเตอร์สเตต: 
ทางหลวงสหรัฐ: 
ระบบขนส่งมวลชน: บัฟฟาโลเมโทรเรล
เว็บไซต์: www.buffalony.gov
บัฟฟาโล (อังกฤษ: Buffalo) เป็นเมืองที่ใหญ่เป็นอันดับที่สองของรัฐนิวยอร์กในสหรัฐและเป็นเมืองหลวงของเทศมณฑลอีรี บัฟฟาโลตั้งอยู่ทางตะวันออกของทะเลสาบอีรี ใกล้กับพรมแดนแคนาดาบริเวณเซาท์ออนแทรีโอและส่วนต้นของน้ำตกไนแอการา ใน ค.ศ. 2019 เมืองมีประชากรโดยประมาณ 255,284 คน ทำให้บัฟฟาโลเป็นเมืองที่ใหญ่เป็นอันดับที่ 86 ของสหรัฐ เมืองบัฟฟาโลและไนแอการาฟอลส์ที่อยู่ข้างเคียงผนวกรวมเป็นเขตมหานครบัฟฟาโล–ไนแอการาฟอลส์ (MSA) ซึ่งกินพื้นที่สองเทศมณฑลและมีประชากรโดยประมาณอยู่ที่ 1.1 ล้านคนเมื่อ ค.ศ. 2019 ทำให้เป็นเขตมหานครที่ใหญ่เป็นอันดับที่ 49 ของประเทศ นอกจากนี้ ตัวเมืองและภูมิภาคนิวยอร์กตะวันตกที่อยู่ล้อมรอบก็เป็นพื้นที่ทางเศรษฐกิจที่มีประชากรมากที่สุดที่ตั้งอยู่ระหว่างบอสตันและคลีฟแลนด์
บัฟฟาโลยกฐานะเป็นนครใน ค.ศ. 1832 เพื่อเป็นเมืองปลายทางของคลองอีรี ทำให้ตัวเมืองเติบโตขึ้นอย่างรวดเร็วในฐานะเมืองท่าในแผ่นดินระหว่างเกรตเล้กส์และมหาสมุทรแอตแลนติก การขนถ่ายสินค้าทำให้บัฟฟาโลเป็นเมืองท่าที่ขนถ่ายสินค้ามากที่สุดในโลกในตอนนั้น แต่ต่อมา การขนส่งทางรางเข้ามามีบทบาทแทนที่การขนส่งทางคลอง ทำให้บัฟฟาโลกลายเป็นศูนย์กลางรถไฟที่ใหญ่ที่สุดรองจากชิคาโก กลางคริสต์ศตวรรษที่ 19 เมืองเริ่มมีบทบาทในด้านการผลิต โดยมีการผลิตเหล็กเป็นส่วนสำคัญในช่วงหลัง การเปิดตัวของเส้นทางเดินเรือเซนต์ลอว์เรนซ์และการลดบทบาทของอุตสาหกรรมทำให้เศรษฐกิจของเมืองเปลี่ยนไปเป็นรูปแบบการบริการเป็นหลัก อาทิ สาธารณสุข, การค้าปลีก, การท่องเที่ยว, โลจิสติกส์ และการศึกษา ในขณะที่อุตสาหกรรมการผลิตยังคงเหลืออยู่บ้าง ผลิตภัณฑ์มวลรวมในประเทศ (GDP) ของเขตมหานครบัฟฟาโล–ไนแอการาฟอลส์อยู่ที่ 53 พันล้านดอลลาร์ในปี 2019
บัฟฟาโลมีอัตลักษณ์ทางวัฒนธรรมที่สำคัญ อาทิ ระบบสวนสาธารณะในเขตเมืองที่เก่าแก่ที่สุดในสหรัฐ, หอศิลป์อัลไบรจ์–น็อกซ์, วงออร์เคสตราฟิลฮาร์มอนิกบัฟฟาโล, โรงละครเชียส์, พิพิธภัณฑ์วิทยาศาสตร์บัฟฟาโล และหลายเทศกาลในรอบปี เมืองยังเป็นที่รู้จักในด้านสภาพอากาศในฤดูหนาว, ปีกไก่บัฟฟาโล และยังเป็นที่ตั้งของทีมกีฬาอาชีพในเมเจอร์ลีกอย่างบัฟฟาโลบิลส์และบัฟฟาโลเซเบอส์